Gereformeerde kerk Groblersdal

duimnael|regs|270px|Ds. Petrus Venter (leraar van 1954–'57), sy vrou, wat hom jonk reeds ontval het, en hul dogtertjie, Anna.

duimnael|regs|270px|Ds. P.A. Smit en sy gesin. Hy was leraar van Groblersdal van 1959 tot 1961.

duimnael|regs|170px|Ds. L.S. van der Vyver, die leraar van 1965 tot 1969.

duimnael|regs|170px|Dr. D.R. Fouché in sy laaste jaar aan die TSP, 1971. Hy was predikant hier van 1972 tot 1975, sy eerste gemeente.

Die Gereformeerde kerk Groblersdal is die sesde oudste van die 16 gemeentes in die GKSA se Klassis Lydenburg. Buiten die hoofdorp, Groblersdal, deesdae in Limpopo naby die grens met Mpumalanga en dié se grens met Gauteng, sluit ook Loskopdam en Maleoskop in. Einde 2015 was hier 159 belydende en 50 dooplidmate, vergeleke met 162 en 51 einde 2001.

Die Gereformeerde kerk Groblersdal het op 16 November 1940 afgestig van die Gereformeerde kerk Bronkhorstspruit, wat tot 1956 as Erasmus bekendgestaan het. Ene mnr. Bezaans het 2 morg grond in die bos buite die dorp aan die gemeente geskenk. ’n Boukommissie is aangestel en drie erwe is ook op Marble Hall aangekoop. Die hoeksteen van Groblersdal se Gereformeerde kerkgebou is in 1949 gelê en dis op 2 Desember 1950 in gebruik geneem. Tydens dié geleentheid het ds. H.J.R. du Plessis voorgegaan met as teks Psalm 100:2.

Die eerste pastorie is in 1950 gekoop en reeds in 1951 kon die eerste vaste leraar, ds. L.S. Kruger, bevestig word. Die nuwe pastorie is in 1966 voltooi, later verkoop en 'n nuwe pastorie in 2006 aangekoop.

Die Gereformeerde kerk Marble Hall het in 1961 van Groblersdal afgestig. Mettertyd het die kerk op Groblersdal te klein geraak en het die gemeente begin beplan aan ’n groter, doelmatiger gebou. Op 24 September 1977 is die nuwe, moderne kerkgebou in gebruik geneem. Die argitek was Renier Roos en die bouaannemer J. Moolman. Die ou kerkgebou is destyds volledig omgebou en in ’n saal omskep met ’n goeie verhoog, ruim kombuisgeriewe en katkisasielokale. Op 16 Junie 1984 is die nuwe pyporrel feestelik in gebruik geneem met onder meer ’n orreluitvoering deur A.A. van Namen.

 Predikante 
 Kruger, Louis Stephanus, 1951 – 1954
 Venter, Petrus Johannes, 1954 – 1957
 Smit, Petrus Albertus, 1959 – 1961
 Van der Schyff, Jan Adriaan Venter, 1962 – 1964
 L.S. van der Vyver, 1965 – 1969
 Schulze, dr. Ludolf Ferdinand, 1969 – 1971
 Fouché, dr. Daniël Rudolph, 1972 – 1975
 Dijkstra, dr. Hessel, 1975 – 2002 (aanvaar sy emeritaat)
 Coetzee, Gideon Christiaan, 2003 – 2007
 Du Plessis, Lourens Stephanus Daniël, 2007 – hede

 Bronne 
  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. Van seringboom tot kerkgebou: die argitektoniese erfenis van die Gereformeerde Kerke. Potchefstroom: Administratiewe Buro.
  Schalekamp, ds. M.E. (voorsitter: redaksiekommissie). 2001. Die Almanak van die Gereformeerde Kerke in Suid-Afrika vir die jaar 2002. Potchefstroom: Administratiewe Buro.
  Van der Walt, dr. S.J. (voorsitter: deputate almanak). 1997. Die Almanak van die Gereformeerde Kerke in Suid-Afrika vir die jaar 1998. Potchefstroom: Administratiewe Buro.
  Venter, ds. A.A. (hoofred.) 1960. Die Almanak van die Gereformeerde Kerk in Suid-Afrika vir die jaar 1961. Potchefstroom: Administratiewe Buro.
  Vogel, Willem (red.). 2015. Die Almanak van die Gereformeerde Kerke in Suid-Afrika vir die jaar 2016. Potchefstroom: Administratiewe Buro.

Kategorie:Gereformeerde Kerke in Suid-Afrika